CELEX: 62009CB0519
Language: fi
Date: 2009-04-07 00:00:00
Title: Asia C-519/09: Unionin tuomioistuimen määräys (viides jaosto) 7.4.2011 (Arbeitsgericht Wuppertalin (Saksa) esittämä ennakkoratkaisupyyntö) — Dieter May v. AOK Rheinland/Hamburg — Die Gesundheitskasse (Työjärjestyksen 104 artiklan 3 kohdan ensimmäinen alakohta — Sosiaalipolitiikka — Työajan järjestäminen — Direktiivi 2003/88/EY — Henkilöllinen soveltamisala — Sairausloman kanssa päällekkäinen vuosiloma — Sairaustapauksessa maksettava korvaus — Työntekijän käsite — Työntekijät, jotka kuuluvat virkamiesten vuosilomasäännöstön soveltamisalaan (Dienstordnungsangestellte))

16.7.2011   
            
            
               FI
            
            
               Euroopan unionin virallinen lehti
            
            
               C 211/6
            
         Unionin tuomioistuimen määräys (viides jaosto) 7.4.2011 (Arbeitsgericht Wuppertalin (Saksa) esittämä ennakkoratkaisupyyntö) — Dieter May v. AOK Rheinland/Hamburg — Die Gesundheitskasse
   (Asia C-519/09) (1)
   
   (Työjärjestyksen 104 artiklan 3 kohdan ensimmäinen alakohta - Sosiaalipolitiikka - Työajan järjestäminen - Direktiivi 2003/88/EY - Henkilöllinen soveltamisala - Sairausloman kanssa päällekkäinen vuosiloma - Sairaustapauksessa maksettava korvaus - Työntekijän käsite - Työntekijät, jotka kuuluvat virkamiesten vuosilomasäännöstön soveltamisalaan (Dienstordnungsangestellte))
   2011/C 211/10
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Arbeitsgericht Wuppertal
   
      Asianosaiset
   
   
      Kantaja: Dieter May
   
      Vastaaja: AOK Rheinland/Hamburg — Die Gesundheitskasse
   
      Oikeudenkäynnin kohde
   
   Ennakkoratkaisupyyntö — Arbeitsgericht Wuppertal — Tietyistä työajan järjestämistä koskevista seikoista 4.11.2003 annetun Euroopan parlamentin ja neuvoston direktiivin 2003/88/EY (EUVL L 299, s. 9) 1 artiklan 3 kohdan sekä 7 artiklan 1 ja 2 kohdan tulkinta — Oikeus korvaukseen sairauden takia käyttämättä jääneestä vuosilomasta — Direktiivin 2003/88/EY henkilöllinen soveltamisala — Työntekijät, jotka ovat sosiaaliturvan järjestämiseen liittyvistä julkisen vallan käyttöön rinnastettavista tehtävistä huolehtivien elinten palveluksessa ja joihin sovelletaan virkamiesten työajasta annettuja säännöksiä (Dienstordnungsangestellte)
   
      Määräysosa
   
   Tietyistä työajan järjestämistä koskevista seikoista 4.11.2003 annetun Euroopan parlamentin ja neuvoston direktiivin 2003/88/EY 7 artiklan 1 ja 2 kohtaa on tulkittava siten, että ”työntekijän” käsite kattaa sosiaaliturvan alalla toimivan julkisoikeudellisen elimen toimenhaltijan, joka kuuluu virkamiehiin sovellettavien säännösten soveltamisalaan erityisesti siltä osin kuin on kyse hänen oikeudestaan palkalliseen vuosilomaan.
   
      (1)  EUVL C 80, 27.3.2010.